TASCO ดีดแรง7% หลังราคารูด 3 วันติด โบรกฯแนะหาจังหวะ “ซื้อ” คาดรับผลดีงบกลางปี63ผ่านวาระ2
TASCO ดีดแรง7% หลังราคารูด 3 วันติด โบรกฯแนะหาจังหวะ "ซื้อ" คาดรับผลดีงบกลางปี63ผ่านวาระ2 ล่าสุดอยู่ที่ 19.10 บ. บวก 1.30 บ. หรือ 7.30% ด้วยมูลค่าซื้อขาย 166.67 ลบ.
TASCO ดีดแรง7% หลังราคารูด3วันติด โบรกฯแนะหาจังหวะ"ซื้อ"คาดรับผลดีงบกลางปี63ผ่านวาระ2 ล่าสุดอยู่ที่ 19.10 บ. บวก 1.30 บ. หรือ 7.30% มูลค่าซื้อขาย 166.67 ลบ.
9 ม.ค. 2563

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 10.30 น. อยู่ที่ 19.10 บาท บวก 1.30 บาท หรือ 7.30% สูงสุดที่ 19.30 บาท ต่ำสุดที่ 18.50 บาท ด้วยมูลค่าซื้อขาย 166.67 ล้านบาท ทั้งนี้ ราคาหุ้น TASCO ปรับตัวขึ้น หลังจากราคาหุ้นปรับตัวลง 3 วันติด นับตั้งแต่ราคาหุ้นอยู่ที่ระดับ 21.20  บาท เมื่อวันที่ 3 ม.ค.2563

ด้าน บล.เอเชีย เวลท์ ระบุในบทวิเคราะห์ว่า งบประมาณรายจ่ายกลางปี 2563 วงเงิน 5.18 แสนล้านบาทผ่านการพิจารณาวาระ 2 ไปแล้ว คาดส่งผลบวกต่อธุรกิจของ TASCO ขณะที่ราคาหุ้นปรับตัวลดลง 15.6% ในสัปดาห์นี้ หลังจากราคาน้ำมันดิบกลับมาปรับตัวสูงขึ้นแรงและเร็ว อย่างไรก็ตาม ราคาหุ้นปิด gap ขาลงในระดับ 18.50 บาทแล้ว และรอการปิดอีก gap ในระดับ 17.00 บาท
ประกอบกับ วันนี้ราคาน้ำมันพลิกกลับปรับตัวลดลงผ่อนคลายความตึงเครียดในตะวันออกกลาง และงบประมาณรายจ่ายประจำปี 63 มีแนวโน้มจะผ่านได้ทั้งหมดภายในเดือน ม.ค.นี้ คาดว่าจะเริ่มมีงบประมาณการก่อสร้างออกมาตั้งแต่ ก.พ.63 เป็นบวกกับ TASCO แนะนำหาจังหวะ”ซื้อ”เพื่อเก็งกำไรช่วงสั้น ให้แนวต้าน 18.90 บาท และ 21.20 บาท ตามลำดับ